**Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” projekta** **sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Uzlabojoties epidemioloģiskajai situācijai valstī, ir pamats pārskatīt prasības skaistumkopšanas un labsajūtas jomā. Līdz ar to ir nepieciešams atcelt šobrīd spēkā esošo aizliegumu skaistumkopšanas un labsajūtas pakalpojumu, kā arī fotopakalpojumu sniegšanai. Līdztekus, šo pakalpojumu sniegšanas laikā ir jāievēro valstī noteiktās epidemioloģiskās drošības prasības un konkrētai nozarei pieņemto drošas pakalpojumu sniegšanas protokolu.  Pamatojoties uz minēto, ir nepieciešams veikt grozījumus Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai".  Noteikumu projekts stāsies spēkā nākamajā dienā pēc tā publicēšanas oficiālajā izdevumā "Latvijas Vēstnesis". |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikuma projekts "Grozījumi Ministru kabinetu 2020.gada 9.jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai"" (turpmāk – Noteikumu projekts) sagatavots, ņemot vērā starpinstitucionāli panākto vienošanos par dažādu sektoru darbības atsākšanu atbilstoši epidemioloģiskajai situācijai un Veselības ministrijas izstrādātājiem drošas darbības režīmiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atceļot otro ārkārtas situāciju valstī no 2021.gada 7.aprīļa, vienlaikus saglabājot virkni ierobežojumu, 2021.gada 14.jūnija Operatīvās vadības grupā tikta panākta starpinstitucionāla vienošanās par pakāpenisku dažādu sektoru darbības atsākšanu atbilstoši epidemioloģiskajai situācijai Latvijā.  **Skaistumkopšanas un labsajūtas pakalpojumi.**  Kopš 2021. gada 1. jūnija ir atļauta visu skaistumkopšanas un labsajūtas pakalpojumu sniegšana, ja pakalpojumu sniedzēji ir vakcinēti vai pēdējā pusgada laikā izslimojuši Covid-19, spējot uzrādīt sadarbspējīgu vakcinācijas vai pārslimošanas sertifikātu.  Savukārt no 2021. gada 15. jūnija skaistumkopšanas pakalpojumu sniedzēji un saņēmēji papildus vakcinēšanās vai pārslimošanas faktam var uzrādīt negatīvu testu.  Savukārt, frizieru, manikīru, pedikīru, un podologu pakalpojumu sniedzējiem ir noteikts pārejas periods līdz 2021. gada 1. septembrim vakcinēšanās vai pārslimošanas sertifikāta iegūšanai. Grozījumi paredz precizējumus, nosakot arī pārejas periodu līdz 2021.gada 1.sptembrim testēšanas sertifikāta iegūšanai.  Ņemot vērā to, ka saslimstība ar Covid-19 mazinās, ir jāpārskata spēkā esošās prasības skaistumkopšanas un labsajūtas pakalpojumu jomā, nosakot, kurus gadījumos un kādā veidā minētie pakalpojumi var tikt sniegti un saņemti. Tāpat ir nepieciešams veikt tehniskus grozījumus, nosakot, ka prasības skaistumkopšanas pakalpojumu sniedzējiem attiecas arī uz labsajūtas pakalpojumu sniedzējiem.  Noteikumu projekts paredz:  1) papildināt saimniecisko pakalpojumu jēdzienu, norādot, ka tie ietver arī labsajūtas pakalpojumus;  2) svītrot skaistumkopšanas pakalpojumu sniegšanu no aizliegto pakalpojumu uzskaitījuma;  3) precizēt, ka II2 nodaļas prasības ir jāievēro skaistumkopšanas un labsajūtas pakalpojumu sniedzējiem;  4) izteikt noteikumu II2 nodaļu jaunā redakcijā, nosakot, ka nodaļā minētās prasības attiecas arī uz labsajūtas pakalpojumu sniedzējiem, piemēram, pirtīm un saunām;  5) papildināt Noteikumu projektu, paredzot, ka skaistumkopšanas un labsajūtas pakalpojumus var saņemt personas, kuras var uzrādīt sadarbspējīgu sertifikātu, apliecinot, ka a) persona ir pēdējo 48 stundu laikā ir veikusi Covid-19 testu, kurš ir negatīvs, kā arī šīs personas pavadošie bērni, kas jaunāki par 12 gadiem, bez sertifikātiem, vai b) persona ir vakcinēta pret Covid-19 infekciju un ir pagājušas četrpadsmit dienas pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit divām līdz deviņdesmit dienām pēc vakcīnas "Vaxzevria" pirmās devas saņemšanas un uzreiz pēc "Vaxzevria" otrās devas saņemšanas, vai c) persona ir izslimojusi COVID – 19. Minētās personas pakalpojumu saņem atbilstoši jau šobrīd noteiktajām prasībām 38.34 punktā, piemēram, personām nav jālieto respirators u.tml.  6) salāgot starplaiku, kāds jāievēro starp pakalpojuma saņēmējiem pie viena meistara, ar vēdināšanas laiku, proti, tiek noteikts viens 15 minūšu intervāls starp pakalpojumu ņēmējiem, kura laikā notiek gan virsmu dezinfekcija, gan telpas vēdināšana;  7) skaistumkopšanas pakalpojumu sniedzējiem lietot vienreizējos cimdus pakalpojumu sniegšanas laikā tikai tādos gadījumos, kad tas ir praktiski nepieciešams. Visbiežāk skaistumkopšanas un labsajūtas speciālistiem pakalpojuma specifikas dēļ vienreizlietojamo cimdu lietošana nav iespējama (pirtis, saunas, sejas masāžas, matu veidošana u.c.), tāpēc šī norma ir saglabāta pēc nepieciešamības;  8) ņemot vērā to, ka tiek paredzēts, ka vakcinētām un pārslimojušām personām nav nepieciešamība pēc mutes un deguna aizsega nepieciešamības, nav pamata prasībai, par to, ka telpās nevar ielaist personas, kuras nelieto mutes vai deguna aizsegus;  9) svītrot 38.29 punktu ar visiem apakšpunktiem, kas paredzēja prasības individuālajiem pirts un saunas pakalpojumiem. Minētie grozījumi ir nepieciešami, jo pirts un saunas pakalpojumi ir labsajūtas pakalpojumi, tāpēc tos ir nepieciešams iekļaut noteikumu II2 nodaļā, kas paredz prasības skaistumkopšanas un labsajūtas pakalpojumu sniedzējiem;  10) noteikt pārejas periodu, kas ļauj friziera, manikīra, pedikīra un podologa pakalpojumu sniedzējiem turpināt darbu līdz 2021. gada 1.septembrim neizpildot prasību par sadarbspējīga sertifikāta esamību. Minētā norma ir pamatota ar tiesiskās paļāvības principu, lai pakalpojumu sniedzējiem, kas savu darbību atsāka jau pēc 2021.gada 1.marta, netiktu uzliktas jaunas administratīvās normas.  11) atļaut sniegt publisko pirts un saunas pakalpojumus baseinos ar rekreācijas zonu, vienai personai nodrošinot ne mazāk kā 15 m2 no publiski pieejamās telpu platības.  **Fotopakalpojumi**  Noteikumu projekts paredz svītrot fotopakalpojumu sniegšanu iekštelpās kā aizliegtu pakalpojumu. Fotopakalpojumu sniegšanai iekštelpās jāievēro valstī spēkā esošās epidemioloģiskās prasības saimniecisko pakalpojumu sniedzējiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Veselības ministrija un skaistumkopšanas nozares pārstāvji. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz skaistumkopšanas, labsajūtas un fotopakalpojumu sniedzējiem, kā arī uz visu sabiedrību kopumā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un Veselības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E. Valantis

Anna Rozentālberga, 67013290

Anna.Rozentalberga@em.gov.lv